Í gær stóð Grunnskóli Fjallabyggðar fyrir hæfileikakeppni fyrir nemendur í 1. - 7. bekk . Keppnin fór fram í Tjarnarborg og var keppnin mjög vel sótt en um 130 manns voru í salnum . Alls tóku þátt rúmlega 30 nemendur í 19 atriðum og voru þau fjölbreytt ; söngur , dans og hljóðfæraleikur . Ljóst er að allir þátttakendur geta verið stoltir af sínu atriði enda þarf töluvert hugrekki til að koma fram fyrir fullum sal af fólki . Veitt voru verðlaun fyrir einstaklingsatriði og einnig hópatriði . Dómnefndin , sem var skipuðu þeim Guðrúnu Hauksdóttur , Sigríði Guðmundsdóttur og Kristni J. Reimarssyni , komust að endingu að sameiginlegri niðurstöðu og hlutu eftirtalin atriði viðurkenningu . Fyrir besta hópatriðið : Emma Hrólfdís Hrólfsdóttir og Tinna Hjaltadóttir 2 . Bekkur GR en þær sungu lagið Sunnan yfir sæinn breiða . Fyrir þrjú bestu einstaklingsatriðin : Kolfinna Ósk Andradóttir 4. bekkur GÞS . Kolfinna Ósk spilaði á fiðlu Musette eftir J.S.Bach. Martyna Kulesza 6. bekkur SG , dans við lagið Ain‘t your mamaRonja Helgadóttir 7. bekkur GU söng lagið Halelúja . Allir þátttakendur fengu rós fyrir frammistöðu sína og að auki gáfu Siglósport og Aðalbakarinn Siglufirði viðurkenningu fyrir þrjú bestu einstaklingsatriðin en besta hópatriðið fékk 4ra manna pizzuveislu frá veitingahúsinu Höllinni í Ólafsfirði . Hæfileikar grunnskólabarna í Fjallabyggð eru fjölbreyttir og verður gaman að fylgjast með þessum snillingum í framtíðinni . Það voru kennarar tónskólans , þeir Guðmann Sveinsson , Tim Knappet og Þorsteinn Sveinsson sem aðstoðuðu við undirleik í flestum tónlistaratriðum . Ríkey Sigurbjörnsdóttir aðstoðarskólastjóri stýrði samkomunni .